गलियों प्लाटों से गंदगी को किया साफ
पेयजल लाइन दबाने का कार्य अधूरा छोड़ने पर ग्रामीणों ने किया प्रदर्शन
रिंढाणागांव में जलापूर्ति विभाग ने पेयजल के लिए पाइप लाइन दबाने का कार्य बीच में ही रोक दिया। पेयजल की व्यवस्था के लिए लोगों को इधर-उधर भटकना पड़ता है। परेशान ग्रामीणों ने शुक्रवार को जलापूर्ति विभाग के कार्यालय में प्रदर्शन किया था। ग्रामीणों ने पाइप लाइन दबाने का कार्य पूरा करने की मांग की है।
गांव के सरपंच बिजेंद्र चहल, नरेंद्र, कर्मराज, बिल्लू, ईश्वरदास, बलवान का कहना है कि गांव के अधिकांश हिस्सों में पेयजल सप्लाई नहीं पहुंच रही है। इसका मुख्य कारण जलापूर्ति विभाग द्वारा गांव में पेयजल पाइप लाइन नहीं दबाना है। विभाग ने बीते वर्ष पेयजल पाइप लाइन दबाने का कार्य शुरू किया था। यह कार्य बीते कई माह से बंद पड़ा हुआ है। गर्मी में पानी की मांग अधिक बढ़ जाती है। गांव में पेयजल पाइप लाइन दबाने का कार्य अधूरा होने के चलते ग्रामीणों की परेशानी बढ़ गई है। ग्रामीणों का कहना है कि पाइप लाइन दबाने का कार्य अधूरा होने के चलते उन्हें पेयजल किल्लत का सामना करना पड़ेगा। वहीं पाइप लाइन दबाने के लिए विभाग द्वारा गलियों को उखाड़कर खुदाई की गई थी। खुदाई के बाद मलबे को गलियों में ही छोड़ दिया गया है। इससे लोगों को आने-जाने में परेशानी झेलनी पड़ती है। ग्रामीणों ने जलापूर्ति विभाग कार्यालय में पहुंचकर अधिकारियों से पेयजल समस्या का स्थाई समाधान कराने की मांग की।
गोहाना .वार्ड 10 में सफाई व्यवस्था का जायजा लेती नप चेयरमैन रजनी विरमानी।
रिंढाणा गांव में ग्रामीणों को बीते कई माह से राशन नहीं मिल रहा है। वहीं ग्रामीणों का आरोप है कि डिपो संचालक राशन वितरण में धांधली कर रहा है। संचालक पात्र कार्ड धारकों को राशन नहीं देता है। वहीं राशन के संबंध में पूछताछ करने पर अभद्र व्यवहार करता है। ग्रामीणों ने खाद्य आपूर्ति विभाग कार्यालय में प्रदर्शन कर अधिकारियों से डिपो के रिकार्ड की जांच कराने की मांग की।ग्रामीण नरेंद्र, बिल्लू, पप्पू, बलवान, रामेहर, सुरेश, विकास, राकेश का कहना है कि गांव में बीपीएल कार्ड धारकों को बीते कई माह से राशन नहीं मिल रहा है। डिपो संचालक राशन नहीं आने का हवाला देकर कार्ड धारकों को वापिस भेज देता है। वहीं राशन नहीं आने का कारण पूछने पर लोगों के साथ दुर्व्यवहार करता है। लोगों का कहना है कि गांव के अधिकांश परिवार मजदूरी कर पालन पोषण करते हैं। वहीं घर में राशन के लिए सरकारी अनाज वितरण केंद्र पर निर्भर हैं। डीपो से अनाज नहीं मिलने से लोगों की परेशानी बढ़ गई है। उन्हें मजबूरन अनाज बाजार से अधिक रेट पर खरीदना पड़ता है। ग्रामीणों ने अधिकारियों से डिपो संचालक की जांच कर उचित कानूनी कार्रवाई करने की मांग की।
^ रिंढाणा गांव में पेयजल पाइप लाइन दबाने का कार्य किया जा रहा है। ठेकेदार के पास लेबर उपलब्ध नहीं होने के चलते कार्य बंद हो गया है। ठेकेदार को आदेश देकर पाइप लाइन दबाने का कार्य जल्दी ही पूर्ण करा लिया जाएगा। विभाग का प्रयास है कि गर्मी कस सीजन आरंभ होने से पहले ही ग्रामीणों को पेयजल उपलब्ध करवा दिया जाए।\\\'\\\' रघुवीरसिंह, जेई, जलापूर्ति विभाग, गोहाना।
गोहाना .जलापूर्ति विभाग कार्यालय में पेयजल पाइप लाइन दबाने का कार्य पूर्ण कराने की मांग को लेकर प्रदर्शन करते रिंढाणा के ग्रामीण।
hin_Deva hin_Deva hin_Deva hin_Deva bho_Deva hin_Deva hin_Deva hin_Deva